
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 2T/3/2024 8724010040 10. 04. 2025 Mgr. Lukáš Hvizdoš ECLI:SK:OSPP:2025:8724010040.4
ROZSUDOK V MENE SLOVENSKEJ REPUBLIKY Okresný súd Poprad, samosudcom Mgr. Lukášom Hvizdošom, na hlavnom pojednávaní konanom dňa 10. apríla 2025 v Kežmarku, takto rozhodol: Obžalovaná A. B., nar. XX.XX.XXXX v C., trvale bytom D. XXX/XX, D. E., F. B., uznáva
sa
za vinnú, že
v čase okolo 02.00 hod. dňa 13.01.2023 pred A. - G. barom na ulici H. B. XXX I. B., okres B. dala do obehu 3 ks bankoviek o nominálnej hodnote 50,- € na prednej strane v ľavom rohu bankovky text: „BCE ECB EIJE EZB EKP EKT ESB EKB BCE EBC 2017“ na zadnej strane v ľavom hornom rohu sériové číslo D. XXXXXXXXXX a pod ním nápis C. G. J. K., ktorý mal záujem hrať na automatoch, pričom aby získal peniaze si chcel požičať 20,- € od A. B., no A. B. prejavila záujem kúpiť prsteň, ktorý mal hodnotu 700,- €, za ten však dala J. K. 150,- € a keď sa J. K. vrátil do herne a uvedené bankovky chcel použiť, tak tie mu automat vyhadzoval a následne zistil, že 3 ks bankoviek v nominálnej hodnote 50,- € nevykazujú dostatočne všetky ochranné prvky, išlo o nepodarené falzifikáty, stupeň kvality „5“, z neceninového papiera, bez vodoznaku, bez ochranného prúžka, bez ochranných fluorescenčných vlákien a farieb s nečitateľným mikrotextom, bez holografickej fólie, bez írisujúceho povlaku a falzifikáty za určitých podmienok môžu byť zameniteľné za pravé bankovky, čím týmto konaním vznikla J. L., M. K. škoda vo výške 420,- €, teda - falšované peniaze dala ako pravé, čím
spáchala
zločin falšovania, pozmeňovania a neoprávnenej výroby peňazí a cenných papierov podľa § 270 ods. 2 Trestného zákona v znení účinnom od 06.08.2024. Za to jej súd ukladá: Podľa § 270 ods. 2 Trestného zákona v znení účinnom od 06.08.2024, s použitím § 38 ods. 2 Trestného zákona, trest odňatia slobody v trvaní 2 (dvoch) rokov. Podľa § 49 ods. 1 písm. a) Trestného zákona výkon uloženého trestu odňatia slobody podmienečne odkladá. Podľa § 50 ods. 1 Trestného zákona určuje skúšobnú dobu podmienečného odsúdenia v trvaní 30 (tridsať) mesiacov.
- falšované peniaze dala ako pravé, Poučenie: Proti tomuto rozsudku možno podať odvolanie do 15 (pätnástich) dní od jeho oznámenia na Okresnom súde Poprad. Oznámením rozsudku je jeho vyhlásenie v prítomnosti toho, komu treba rozsudok doručiť. Ak sa rozsudok vyhlásil v neprítomnosti takejto osoby, oznámením je až doručenie rozsudku. Rozsudok môže odvolaním napadnúť prokurátor pre nesprávnosť ktoréhokoľvek výroku, obžalovaný pre nesprávnosť výroku, ktorý sa ho priamo týka, okrem výroku o vine v rozsahu, v ktorom súd prijal jeho vyhlásenie, že je vinný, alebo vyhlásenie, že nepopiera spáchanie skutku uvedeného v obžalobe, poškodený pre nesprávnosť výroku o náhrade škody, zúčastnená osoba pre nesprávnosť výroku o zhabaní veci. Rozsudok možno napadnúť odvolaním len v niektorej jeho časti alebo sa odvolania výslovne vzdať. Písomné vyhotovenie tohto rozsudku neobsahuje v zmysle ustanovenia § 172 ods. 2 Trestného poriadku odôvodnenie, pretože obžalovaná po vyhlásení rozsudku a prokurátor v lehote troch pracovných dní od vyhlásenia rozsudku sa práva podať odvolanie výslovne vzdali.

